Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Ukutendeka 46:1-34
Israele na o na bantu bakwe bonse balimine no kuya ku Beere-sheba,+ kabili apeele amalambo kuli Lesa wa kwa wishi Isaki.+ Na Lesa alandile kuli Israele mu fimonwa fya bushiku no kutila:+ “Yakobo, Yakobo!” na o atile: “Mukwai!”+ E lyo akonkenyepo ukusosa ati: “Nine Lesa wa cine,+ Lesa wa kwa wiso.+ Witiina ukuya ku Egupti, pantu kulya e ko nkakulenga ukuba uluko ulukalamba.+ Ine nkaya na iwe ku Egupti kabili ine wine nkakubwesha;+ na Yosefe akabika iminwe yakwe pa menso yobe.”+ Pa numa, Yakobo aimine ukufuma ku Beere-sheba, na bana ba kwa Israele basendele Yakobo shibo na bana banono babo na bakashi babo mu maceleta ayo Farao atumine ku kumusendelamo.+ Kabili, basendele ne mikuni yabo ne fipe fyabo, ifyo banonkele mu calo ca Kanaani.+ Basukile bafika ku Egupti, Yakobo na bana bakwe bonse pamo nankwe. Aile na bana bakwe na bana ba bana bakwe, abana bakwe abanakashi na bana ba bana bakwe abaume, abana bakwe bonse, bali pamo nankwe ukuya ku Egupti.+ Nomba aya e mashina ya bana ba kwa Israele abaile ku Egupti:+ Yakobo na bana bakwe: Ibeli lya kwa Yakobo ni Rubene.+ Na bana ba kwa Rubene ni Hanoke na Palu na Hesrone na Karmi.+ Na bana ba kwa Simeone+ ni Yemuele na Yamini na Ohadi na Yakini+ na Sohari na Shauli+ umwana mwaume wa mwanakashi umwina Kanaani. Na bana ba kwa Lebi+ bali ni Gershone,+ Kohati+ na Merari.+ Na bana ba kwa Yuda+ ni Ere+ na Onani+ na Shela+ na Perese+ na Sera.+ Lelo, Ere na Onani bafwiliile mu calo ca Kanaani.+Na bana ba kwa Perese ni Hesrone+ na Hamuli.+ Na bana ba kwa Isakari+ ni Tola+ na Puva+ na Iyobu na Shimrone.+ Na bana ba kwa Sebuluni+ ni Serede na Elone na Yaaleele.+ Aba e bana ba kwa Leya+ abo afyele kuli Yakobo mu Padani-aramu, pamo no mwana wakwe umwanakashi Dina.+ Abana bonse aba bana bakwe abaume na bana bakwe abanakashi bali amakumi yatatu na batatu (33). Na bana ba kwa Gadi+ ni Sifyone na Hagi, Shuni na Esbone, Eri na Arodi na Areli.+ Na bana ba kwa Ashere+ bali ni Imna na Ishba na Ishbi na Beria,+ kwali na Sera inkashi yabo.Na bana ba kwa Beria bali ni Hebere na Malkiele.+ Aba e bana ba kwa Silupa,+ uo Labani apeele kuli Leya umwana wakwe umwanakashi. Aba e bana Silupa afyalile Yakobo: bali ikumi na mutanda (16). Abana ba kwa Rakele,+ muka Yakobo, ni Yosefe+ na Benjamini.+ Kabili kuli Yosefe kwafyelwe Manase+ na Efraimu+ mu calo ca Egupti, abo Asenati+ umwana mwanakashi wa kwa Potifera shimapepo wa ku One amufyalile. Na bana ba kwa Benjamini ni Bela+ na Bekere+ na Ashbele, Gera+ na Naamani,+ Ehi na Roshe, Mupimu+ na Hupimu+ na Ardi. Aba e bana ba kwa Rakele abafyelwe kuli Yakobo. Bonse pamo bali ikumi na bane (14). Na bana ba kwa Dani+ ni: Hushimu.+ Na bana ba kwa Naftali+ bali ni Yaaseele na Guni+ na Yesere na Shilemu.+ Aba e bana ba kwa Bilha,+ uo Labani apeele kuli Rakele umwana wakwe. Asukile afyala abana kuli Yakobo; bonse pamo bali cinelubali (7). Abantu bonse abaile ku Egupti batuntwike+ muli Yakobo, ukufumyako fye abakashi ba bana bakwe abaume. Bonse pamo bali amakumi mutanda na mutanda (66). Na bana abo Yosefe afyele mu Egupti bali babili. Abantu bonse abafumine mu ng’anda ya kwa Yakobo abaile ku Egupti bali amakumi cinelubali (70).*+ Kabili Yakobo atumine Yuda+ ukumutangilila kuli Yosefe ukuyafisha amashiwi ku Goshene. Pa numa baile ku calo ca Goshene.+ Awe Yosefe ateyenye iceleta kabili aile ku kuyakumanya Israele wishi ku Goshene.+ Ilyo amonekele kuli ena apo pene awile pa mukoshi wakwe no kulukushisha ifilamba pa mukoshi wakwe imiku ne miku.+ Asukile Israele aeba Yosefe ati: “Nomba kuti nafwa,+ apo namona icinso cobe, pantu ucili uwa mweo.” E lyo Yosefe asosele kuli bamunyina na ku ba mu ng’anda ya kwa wishi ati: “Lekeni nje mfishe amashiwi kuli Farao aya kuti,+ ‘Bamunyinane na ba mu ng’anda ya kwa tata abali mu calo ca Kanaani nabesa kuno kuli ine.+ Kabili aba bantu bacemi,+ pantu balateka ifitekwa;+ kabili imikuni yabo ne ng’ombe shabo na fyonse ifyo bakwata nabesa na fyo.’+ Nomba ilyo Farao akamwita no kutila, ‘Mulimo nshi mwaishiba?’ Mukatile, ‘Fwe babomfi benu tuli bacemi ukutula ku bwaice bwesu ukufika na nomba, ifwe ne fikolwe fyesu,’+ e lyo mukekala mu calo ca Goshene,+ pantu umucemi onse uwa mpaanga alisuulwa ku bena Egupti.”+
Futunoti
^ Muli Septuagint balilundako amashina 5. E calengele Stefani, pa Imilimo 7:14, alumbule abantu 75, pantu afwile afumishe muli Septuagint.
bem_Latn kam_Latn bem_Latn bem_Latn bem_Latn kam_Latn bem_Latn bem_Latn bem_Latn bem_Latn